သင်္ချီတောင် စေတီ

တည်နီရာ
မြောက်ဦးနန်းတော်ကုန်းဧ့အနောက်မြောက်ဘက် မိုင်ဝက်ခန့်အကွာ သျှစ်သောင်းပုထိုးတော်ကြီးဧ့အနောက်တောင်ဘက်၊ ထုက္ကန်သိမ်ဧ့တောင်ဘက်တွင် တည်ဟိပါရေ။

ကုသိုလ်သျှင်
- သောကြာစန္ဒသုမနဘုရင်ရေ ကောဇာသက္ကရာဇ် (၁၁၃၉) ခု၊ အေဒီ (၁၇၇၇) ခုနှစ်တွင် တည်ဆောက်လှူဒါန်းခ ပါရေ။ ။ 
သမိုင်းအကျဉ်း
သချီတောင်စေတီတော်ရေ သောကြာစန္ဒသုမနဘုရင် မတည်ဆောက် မလှူဒါန်းမီကပင် တည်ဟိနီရေ စေတီတော်တစ်ဆူပင်ဖြစ်ရေဟု သိဟိရပါရေ။ မြောက်ဦးခေတ် နှောင်းပိုင်းရောက်မှသာ သောကြာစန္ဒသုမနဘုရင် ထပ်မံလှူဒါန်းခခြင်းဖြစ်ပါရေ။ 
ဗိသုကာလက်ရာ
သချီတောင်စေတီတော်ရေ ပေ (၁၅၀) ခန့်မြင့်ရေ တောင်ကုန်းပေါ်တွင် ကျောက်၊ အုတ်ရောပနာ တည်ဆောက်လှူဒါန်းထားရေ စေတီတော်တစ်ဆူပင်ဖြစ်ပါရေ။ စေတီတော်မှာ လေးမျက်နှာဖြစ်ပြီး အနားတစ်ဖက် လျှင်ပေ (၃၀) ခန့်ဟိပါရေ။ ဉာဏ်တော်အမြင့်လည်း ပေ (၃၀) ကျော်ခန့်ဟိပါရေ။ စေတီတော်အောက်ခြေ ဖိနပ်မှာ လေးမျက်နှာ၊ ပစ္စယံသုံးဆင့်အား ခိုနန်းချိုး ပစ္စယံနန့်ခေါင်းလောင်းမှောက်မှ အပေါ်ပိုင်းကို အဝန်းပုံစံဖြင့် တည်ဆောက်ထားပါရေ။ စေတီတော်အရှေ့ဘက်တွင် မုခ်ဦးဖွင့်ထားပါ၏။ မုခ်ဦးလိုဏ်ထဲတွင် (၃) ပေခန့်မြင့်ရေ ပလ္လင်တော်ပေါ်၌ အမြင့် (၃) ပေခန့်ဟိရေ ဆင်းတုတော်တစ်ဆူကို ပူဇော်ထားပါရေ။ သချီတောင်စေတီတော်မှာ ခန့်ညားထည်ဝါမှုဟိရေ စေတီတော်တစ်ဆူပင်ဖြစ်ပါရေ။

ကိုးကား
မြောက်ဦးဒေသ ရှေးဟောင်းအဆောက်အဦးများ (ရှေးဟောင်းသုတေသနနှင့် အမျိုးသားပြတိုက်ဦးစီးဌာန၊ ယဉ်ကျေးမူဝန်ကြီးဌာန) -၂၀၁၅

Category:ရခိုင်ပြည်ဟိထင်ရှားရေ ပုထိုးတော်တိ